

ສາທາລະນະ​ລັດ ປະຊາທິປະ​ໄຕ ປະຊາຊົນ​ລາວ

ສັນຕິພາບ ​ເອກະລາດ ປະຊາທິປະ​ໄຕ ​ເອກະ​ພາບ ວັດທະນະ​ຖາວອນ

\*\*\*\*\*\*\*\*\*\*\*\*\*\*\*\*\*\*\*\*

ແຂວງ ຫລວງພະບາງ

ໜ່ວຍພັກສະຫະພັນແມ່ຍິງແຂວງ ເລກທີ 68 /ໜພສຍຂ

 ວັນທີ 2 / 9 / 2014

**ບົດລາຍງານຄຸນລັກສະນະ**

ຜູ້ແທນກອງປະຊຸມໃຫຍ່ຄັ້ງທີ VIII ຂອງໜ່ວຍພັກສະຫະພັນແມ່ຍິງແຂວງ

\*\*\*\*\*\*\*\*\*\*\*\*\*\*\*\*

**ຮຽນ :** ຄະນະປະທານ​ກອງ​ປະຊຸມ​ທີ່​ເຄົາລົບ ​ແລະ​ນັບຖື

**ຮຽນ :** ບັນດາ​ສະຫາຍ​​ແຂກ​ຜູ້​ມີ​ກຽດ, ຜູ້​ແທນ​ກອງ​ປະຊຸມ​ທີ່​ນັບຖື ​ແລະ​ຮັກ​ແພງ

* ອີງ​ຕາມ​ກົດ​ລະບຽບ​ຂອງ​ພັກ​ປະຊາຊົນ​ປະຕິວັດ​ລາວ ສະ​ໄໝ​ທີ IX ທີ່​ລະບຸ​ໄວ້​ໃນ​ໝວດ​ທີ V ມາດຕາ 24 ສະໄໝກອງປະຊຸມໃຫຍ່ຄະນະພັກຮາກຖານ, ໜ່ວຍພັກຮາກຖານ, ແລະໜ່ວຍພັກທີ່ຂຶ້ນກັບຄະນະພັກຮາກຖານ 3 ປີໃດດໍາເນີນເທື່ອໜຶ່ງ.
* ອີງຕາມມະຕິຕົກລົງຂອງຄະນະປະຈໍາພັກແຂວງ ວ່າດ້ວຍການອະນຸມັດໃຫ້ໜ່ວຍພັກສະຫະພັນແມ່ຍິງແຂວງເປີດກອງປະຊຸມໃຫຍ່ຄັ້ງທີ VIII ຂອງຕົນ ສະບັບເລກທີ 211 / ຄປພຂ ລົງວັນທີ 29 ສິງຫາ 2014 .
* ອີງໃສ່ສະພາບການເຄື່ອນໄຫວວຽກງານຕົວຈິງຂອງໜ່ວຍພັກໄລຍະ 3 ປີ ຜ່ານມາ.

ຂ້າພະ​ເຈົ້າ ​ໃນ​ນາມ​ຕາງໜ້າ​ໃຫ້​ແກ່​ຄະນະ​ໜ່ວຍ​ພັກ​ສະຫະພັນ​ແມ່ຍິງ​ແຂວງ ຊຸດ​ທີ VII ຂໍລາຍງານຄຸນລັກສະນະຜູ້ແທນສົມບູນທີ່ເຂົ້າຮ່ວມກອງປະຊຸມໃຫຍ່ຂອງໜ່ວຍພັກຄັ້ງທີ VIII ດ່ັງມີລາຍລະອຽດລຸ່ມນີ້:

ຈໍານວນຜູ້ແທນສົມບູນທີ່ເຂົ້າຮ່ວມກອງປະຊຸມມີທັງໝົດ 17 ສະຫາຍ ເປັນຍິງທັງໝົດ ຊຶ່ງ ເປັນຕົວແທນໃຫ້ແກ່ສະມາຊິກພັກທັງໝົດ 18 ສະຫາຍ, ເທົ່າກັບ 94,44 % ຂອງຈໍານວນສະມາຊິກພັກທັງໝົດ; ທຽບໃສ່ກອງປະຊຸມໃຫຍ່ຄັ້ງທີ VII ຂອງໜ່ວຍພັກ ເພີ່ມຂຶ້ນ 6 ສະຫາຍ, ເທົ່າກັບ 35,30 % ຂອງຈໍານວນຜູ້ແທນສົມບູນໃນປະຈຸບັນ; ໃນນັ້ນມີເລຂາໜ່ວຍພັກ 1 ສະຫາຍ, ຮອງເລຂາໜ່ວຍພັກ 1 ສະຫາຍ, ສະມາຊິກພັກສົມບູນ 15 ສະຫາຍ.

**ແຍກອາຍຸກະສຽນ ແລະອາຍຸພັກ:**

* ອາຍຸສູງສຸດ 57 ປີ, ອາຍຸຕໍ່າສຸດ 30 ປີ; ອາຍຸສະເລ່ຽ 42 ປີ
* ລະດັບການສຶກສາ: ປະຖົມ 1 ສະຫາຍ, ມໍຕົ້ນ 2 ສະຫາຍ, ມໍ ປາຍ 14 ສະຫາຍ;
* ລະດັບວິຊາສະເພາະ: ບໍ່ມີວິຊາສະເພາະ 1 ສະຫາຍ, ຊັ້ນຕົ້ນ 2 ສະຫາຍ, ຊັ້ນກາງ 2 ສະຫາຍ, ຊັ້ນສູງ 7 ສະຫາຍ, ປະຣິນຍາຕີ 5 ສະຫາຍ.
* ລະດັບທິດສະດີ: ບໍ່ໄດ້ຜ່ານ 11 ສະຫາຍ, ບໍາລຸງ 3 ສະຫາຍ, ຊັ້ນສູງ 2 ສະຫາຍ, ປະຣິນຍາຕີ 1 ສະຫາຍ.
* ອາຍຸພັກສູງສຸດ 25 ປີ, ຕໍ່າສຸດ 2 ປີ, ອາຍຸພັກສະເລ່ຽ 11 ປີ; ເວົ້າລວມແລ້ວສະມາຊິກພັກທຸກສະຫາຍແມ່ນເຂົ້າພັກຫລັງປີ 1975 ເປັນຕົ້ນມາ.

ຜ່ານການກວດກາຄຸນລັກສະນະຜູ້ແທນສົມບູນເຫັນວ່າຜູ້ແທນທີ່ເຂົ້າຮ່ວມກອງປະຊຸມໃຫຍ່ຄັ້ງທີ VIII ຂອງໜ່ວຍພັກສະຫະພັນແມ່ຍິງແຂວງພວກຂ້າພະເຈົ້າແມ່ນຖືກຕອ້ງຕາມມາດຖານ, ເງືອ່ນໄຂທີ່ພັກວາງໄວ້ ແລະເປັນຕົວແທນໃຫ້ແກ່ສະມາຊິກພັກຂອງໜ່ວຍພັກສະຫະພັນແມ່ຍິງແຂວງໄດ້.

ສະນັ້ນ ຈຶ່ງສະເໜີໃຫ້ກອງປະຊຸມພິຈາລະນາຕາມກົດລະບຽບຂອງພັກ.

**ຂໍຂອບໃຈ**